การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566
เบื้องหลัง > การเปลี่ยนแปลงเขตเลือกตั้ง

หลังจากที่มีการแก้ไขรัฐธรรมนูญโดยปรับสัดส่วนจำนวน ส.ส. แบบแบ่งเขตเป็น 400 เขต เพิ่มขึ้นจากการเลือกตั้งครั้งก่อนหน้าที่มี 350 เขต เมื่อวันที่ 1 กุมภาพันธ์ 2565 คณะกรรมการการเลือกตั้งได้มีการส่งหนังสือด่วนถึงผู้อำนวยการการเลือกตั้งประจำจังหวัดต่าง ๆ และกรุงเทพมหานคร ให้สำนักงานคณะกรรมการการเลือกตั้งในแต่ละพื้นที่เตรียมแบ่งเขตเลือกตั้งไว้เป็นการล่วงหน้าอย่างน้อย 3 รูปแบบ
ในกุมภาพันธ์ 2566 กกต. ออกประกาศ เรื่อง จำนวนสมาชิกสภาผู้แทนราษฎรแบบแบ่งเขตเลือกตั้งและเขตเลือกตั้งของแต่ละจังหวัด กำหนดให้คำนวณจำนวนราษฎรเฉลี่ย 165,226 คนต่อ ส.ส. 1 คน โดยใช้ข้อมูลจำนวนราษฎรทั่วราชอาณาจักรตามหลักฐานการทะเบียนราษฎร์ ณ วันที่ 31 ธันวาคม พ.ศ. 2565 เป็นฐานในการคำนวณ พร้อมทั้งระบุจำนวนสมาชิกสภาผู้แทนราษฎรแบบแบ่งเขตเลือกตั้งที่พึงมีในแต่ละพื้นที่ โดยแบ่งเป็นรายจังหวัดดังนี้
| พื้นที่ | จำนวนสมาชิกสภาผู้แทนราษฎร |
| --- | --- |
กรุงเทพมหานคร: 33
นครราชสีมา: 16
ขอนแก่นและอุบลราชธานี: 11
ชลบุรี, เชียงใหม่ และบุรีรัมย์: 10
นครศรีธรรมราช, ศรีสะเกษ, สงขลา และอุดรธานี: 9
เชียงราย, นนทบุรี, ร้อยเอ็ด, สมุทรปราการ และสุรินทร์: 8
ชัยภูมิ, ปทุมธานี, สกลนคร และสุราษฎร์ธานี: 7
กาฬสินธุ์, นครปฐม, นครสวรรค์, เพชรบูรณ์ และมหาสารคาม: 6
กาญจนบุรี, นราธิวาส, พระนครศรีอยุธยา, พิษณุโลก, ระยอง, ราชบุรี และสุพรรณบุรี: 5
กำแพงเพชร, ฉะเชิงเทรา,  ตรัง, ตาก, นครพนม, ปัตตานี, ลพบุรี, ลำปาง, เลย, สมุทรสาคร, สระบุรี และสุโขทัย: 4
กระบี่, จันทบุรี, ชุมพร, น่าน, บึงกาฬ, ประจวบคีรีขันธ์, ปราจีนบุรี, พะเยา, พัทลุง, พิจิตร, เพชรบุรี, แพร่, ภูเก็ต, ยโสธร, ยะลา, สระแก้ว, หนองคาย, หนองบัวลำภู และอุตรดิตถ์: 3
ชัยนาท, นครนายก, พังงา, มุกดาหาร, แม่ฮ่องสอน, ลำพูน, สตูล, อ่างทอง, อำนาจเจริญ และอุทัยธานี: 2
ตราด, ระนอง, สิงห์บุรี และสมุทรสงคราม: 1
อย่างไรก็ตาม จำนวน ส.ส. เขตที่พึงมีในแต่ละจังหวัด ที่ กกต. เคยประกาศไว้เมื่อกุมภาพันธ์ 2566 มีการนับรวมบุคคลต่างด้าวมาใช้เป็นฐานในการคำนวณ ต่อมา 3 มีนาคม 2566 ศาลรัฐธรรมนูญมีมติไม่ให้นำผู้ที่ไม่ได้มีสัญชาติไทยมาร่วมเป็นฐานในการคำนวณ กกต. จึงได้มีการพิจารณาแบ่งเขตเลือกตั้งใหม่ให้เป็นตามคำวินิจฉัยของศาล และในวันเดียวกัน ก็ออกประกาศเปลี่ยนแปลงจำนวนเขตเลือกตั้งพึงมีของแต่ละจังหวัด โดย นครศรีธรรมราช, อุดรธานี, ลพบุรี และปัตตานี มี ส.ส. เพิ่มขึ้นจังหวัดละ 1 คน ขณะที่ เชียงใหม่, เชียงราย, ตาก และสมุทรสาคร มี ส.ส. ลดลงจังหวัดละ 1 คน และค่าเฉลี่ยประชากรต่อ ส.ส. เขต 1 คนลดลงเหลือ 162,766 คน
จำนวนสมาชิกสภาผู้แทนราษฎรแบบแบ่งเขตเลือกตั้งที่พึงมีในแต่ละพื้นที่ หลังคำวินิจฉัยของศาลรัฐธรรมนูญ 3 มีนาคม 2566 มีดังนี้
| พื้นที่ | จำนวนสมาชิกสภาผู้แทนราษฎร |
| --- | --- |
กรุงเทพมหานคร: 33
นครราชสีมา: 16
ขอนแก่นและอุบลราชธานี: 11
ชลบุรี,  เชียงใหม่,  นครศรีธรรมราช, บุรีรัมย์ และ  อุดรธานี: 10
ศรีสะเกษและสงขลา: 9
นนทบุรี, ร้อยเอ็ด, สมุทรปราการ และสุรินทร์: 8
ชัยภูมิ,  เชียงราย, ปทุมธานี, สกลนคร และสุราษฎร์ธานี: 7
กาฬสินธุ์, นครปฐม, นครสวรรค์, เพชรบูรณ์ และมหาสารคาม: 6
กาญจนบุรี, นราธิวาส,  ปัตตานี, พระนครศรีอยุธยา, พิษณุโลก, ระยอง, ราชบุรี,  ลพบุรี และสุพรรณบุรี: 5
กำแพงเพชร, ฉะเชิงเทรา,  ตรัง, นครพนม, ลำปาง, เลย, สระบุรี และสุโขทัย: 4
กระบี่, จันทบุรี, ชุมพร,  ตาก, น่าน, บึงกาฬ, ประจวบคีรีขันธ์, ปราจีนบุรี, พะเยา, พัทลุง, พิจิตร, เพชรบุรี, แพร่, ภูเก็ต, ยโสธร, ยะลา,  สมุทรสาคร, สระแก้ว, หนองคาย, หนองบัวลำภู และอุตรดิตถ์: 3
ชัยนาท, นครนายก, พังงา, มุกดาหาร, แม่ฮ่องสอน, ลำพูน, สตูล, อ่างทอง, อำนาจเจริญ และอุทัยธานี: 2
ตราด, ระนอง, สิงห์บุรี และสมุทรสงคราม: 1
หมายเหตุ:  คือ จังหวัดที่มีจำนวน ส.ส. เขต ลดลง 1 คน,   คือ จังหวัดที่มีจำนวน ส.ส. เขต เพิ่มขึ้น 1 คน
จำนวนที่นั่ง ส.ส. แบบแบ่งเขตที่พึงมีของแต่ละจังหวัด
จำนวนที่นั่ง ส.ส. แบบแบ่งเขตเมื่อเทียบกับการเลือกตั้งครั้งก่อน 
 เพิ่ม 3 ที่นั่ง,   เพิ่ม 2 ที่นั่ง  
  เพิ่ม 1 ที่นั่ง,    ไม่เปลี่ยนแปลง
เขตเลือกตั้งทั้ง 400 เขต